তবে এসব অভিযোগ আমলে নেয়নি নির্বাচন কমিশন ও আওয়ামী লীগের নেতারা। ভোট গ্রহণ শেষে ঢাকায় এক সংবাদ সম্মেলনে প্রধান নির্বাচন কমিশনার কে এম নুরুল হুদা ‘বিচ্ছিন্ন ঘটনা ছাড়া শান্তিপূর্ণ’ ভোট হওয়ায় সন্তোষ প্রকাশ করেন। তিনি জানান, অনিয়ম ও গোলযোগের কারণে বরিশালের একটি ও সিলেটের দুইটি কেন্দ্রের ভোট স্থগিত করা হয়েছ। অভিযোগের পরিপ্রেক্ষিতে বরিশালে ১৫টি কেন্দ্রের ফল স্থগিত করা হয়েছে। রাজশাহীতে কোনো কেন্দ্র স্থগিত হয়নি। রাজশাহীতে ১৩৮টি কেন্দ্রে শান্তিপূর্ণ ভোট হয়েছে। সিলেটে ১৩৪টির মধ্যে দুইটি ব্যতিত বাকিগুলোতে শান্তিপূর্ণভাবে ভোট হয়েছে। বরিশালে ১২৩টির মধ্যে সকালে কিছু বিচ্ছিন্ন ঘটনা ঘটেছে। ইসি তাৎক্ষণিকভাবে ব্যবস্থা নিয়েছে।